
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 116
                                                                 din 29 mai 2025
privind modificarea unui contract de închiriere

     
 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 15.000/06.05.2025 şi la Consiliul Local Sighișoara cu nr. 16.685/20.05.2025, de referatul de aprobare, înregistrat cu nr. 14.999/06.05.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 14.202/28.04.2025, formulată de domnul Oneț Gheorghe, prin care solicită modificarea contractului de închiriere nr. 239/2000, așa cum a fost modificat și completat prin actele adiționale nr. 1 - 5, având ca obiect terenul în suprafață de 3.925 mp., situat în Municipiul Sighișoara, str. Română, F.Nr., în sensul diminuării suprafeței terenului închiriat, de la 3.925 mp., la 1.000 mp., având categoria de folosință fâneață, pe motivul că starea de sănătate nu îi mai permite folosința terenului în suprafața antemeționată, precum și prețul chiriei, care este foarte mare;

Având în vedere faptul că imobilul de natură teren, antemenționat este situat în intravilanul municipiului Sighișoara şi este cuprins în listele de inventar ale Municipiului Sighişoara – domeniul  privat, cu nr. inventar: 51.390; 

Văzând prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Ţinând cont de faptul că, sunt întrunite condiţiile legale pentru modificarea acestui contract de închiriere;
Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 15.001/06.05.2025, prin care se propune modificarea unui contract de închiriere;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. ,,bˮ și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

           H O T Ă R Ă Ş T E:

Art. 1. (1) Se aprobă modificarea, începând cu data de 01.07.2025, a contractului de închiriere nr. 239/2000, așa cum a fost modificat și completat prin actele adiționale nr. 1 - 5, încheiat între Municipiul Sighișoara și domnul Oneț Gheorghe, având ca obiect terenul în suprafață de 3.925 mp., situat în Municipiul Sighișoara, str. Română, F.Nr., având categoria de folosință fâneață, în sensul diminuării suprafeței terenului închiriat de la suprafața de 3.925 mp., la suprafața de 1.000 mp., dată fiind solicitarea chiriașului, sens în care se va proceda în mod corespunzător, la modificarea cu această prevedere, a art. 2 din Capitolul II. Obiectul contractului amintit.
(2) Date fiind modificările prevăzute la alin. (1) din prezentul articol, se modifică în mod corespunzător și prevederile art. 2 din Capitolul II. OBIECTUL CONTRACTULUI ale contractului de închiriere amintit.
(3) Ca o consecință a celor prevăzute la alineatele precedente, cuantumul chiriei va fi stabilit și actualizat conform prevederilor legale aplicabile în materie, în vigoare la data modificării contractului şi va fi indexat cu indicele de inflaţie anual, sens în care se va proceda în mod corespunzător, și la modificarea cu această prevedere, a art. 5 din Capitolul IV. PREȚUL ȘI MODALITĂȚI DE PLATĂ a contractului amintit.
(4) Durata termenului de închiriere rămasă din durata iniţială de 5 (cinci) ani a contractului de închiriere este de 4 (patru) ani și 6 (șase) luni, respectiv de la data de 01.07.2025 până la data de 31.12.2029, cu posibilități de prelungire, conform contractului.

(5) Modificarea contractului de închiriere se va face prin act adiţional.
(6) Restul clauzelor contractuale din contractul de închiriere, îşi menţin valabilitatea între Municipiul Sighişoara și domnul Oneț Gheorghe.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe şi Executare Creanţe – Direcția Economică și Compartimentul Juridic din cadrul Municipiului Sighişoara.
Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Șoneriu Mihai - Marcel
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.
13 ex.    

B.A. 

